A NU SE EMITE, PUBLICA SAU DISTRIBUI, DIRECT SAU INDIRECT, ÎN STATELE UNITE ALE AMERICII, AUSTRALIA, CANADA, JAPONIA, NOUA ZEELANDĂ SAU AFRICA DE SUD

**Admiterea acțiunilor emise de Purcari Wineries Public Company Limited la tranzacționare pe piața reglementată la vedere administrată de Bursa de Valori București**

**14 februarie 2018**

Purcari Wineries Public Company Limited („**Societatea**") anunţă că Bursa de Valori București S.A. („**BVB**"), în calitate de operator al pieței reglementate, a aprobat cererea Societății de admitere la tranzacționare a acțiunilor emise de Societate pe piața reglementată la vedere administrată de BVB, „Categoria Internațională acțiuni", sub simbolul de piață „**WINE**". Prima zi de tranzacționare a acțiunilor emise de Societate este 15 februarie 2018.

Admiterea la tranzacționare a acțiunilor are loc ca urmare a închiderii cu succes a ofertei publice inițiale secundare de vânzare a unui număr de 9.800.000 acțiuni, derulate în perioada 29 ianuarie 2018 - 8 februarie 2018, de către Lorimer Ventures Limited, Amboselt Universal Inc. și International Finance Corporation, ca acționari ai Societății, în baza prospectului de ofertă publică („**Prospectul**”) aprobat de Autoritatea de Supraveghere Financiară prin decizia nr. 132 din 26 ianuarie 2018.

Prospectul şi documentele aferente sunt disponibile pe pagina de internet a Purcari Wineries Public Company Limited la [www.purcari.wine](http://www.purcari.wine).

*Viza de aprobare aplicată prospectului de ofertă publică nu constituie o garanție sau o altă formă de apreciere de către Autoritatea de Supraveghere Financiară cu privire la oportunitățile, avantajele sau dezavantajele, profitul sau riscurile implicate în tranzacțiile încheiate după acceptarea ofertei publice, care fac obiectul deciziei de aprobare. Decizia de aprobare certifică numai conformitatea prospectului cu cerințele legii și ale normelor adoptate pentru aplicarea acesteia.*

*Acest anunţ nu constituie o ofertă de vânzare de valori mobiliare în Statele Unite ale Americii. Valorile mobiliare menţionate în acest anunț nu au fost înregistrate în baza Legii privind valorile mobiliare din 1933 din Statele Unite ale Americii, astfel cum a fost modificată („****Legea privind Valorile Mobiliare****”), și pot fi oferite sau vândute doar în afara Statelor Unite ale Americii conform Regulamentului S din Legea privind Valorile Mobiliare.*

*Societatea și acționarii vânzători nu au autorizat nicio ofertă de valori mobiliare către public în alt Stat Membru al Spațiului Economic European decât România. În ceea ce privește fiecare Stat Membru al Spațiului Economic European, altul decât România, care a implementat Directiva privind Prospectul (fiecare, un „****Stat Membru Relevant****”), nu s-au întreprins și nici nu se vor întreprinde acțiuni pentru a face o ofertă publică de valori mobiliare care necesită publicarea unui prospect în orice Stat Membru Relevant. În consecință, valorile mobiliare pot fi oferite numai în Statele Membre Relevante (a) investitorilor calificați în sensul articolului 2 alineatul (1) litera (e) din Directiva privind Prospectul; sau (b)* *în orice alte situații care nu necesită publicarea unui prospect, reglementate de Articolul 3(2) din Directiva privind Prospectul. În sensul prezentului paragraf, expresia „ofertă publică de valori mobiliare" în orice Stat Membru Relevant înseamnă comunicarea sub orice formă și prin orice mijloace care prezintă informații suficiente despre termenii ofertei și despre valorile mobiliare oferite, astfel încât să permită unui investitor să decidă cu privire la cumpărarea oricăror valori mobiliare, astfel cum aceasta a fost modificată în orice Stat Membru prin orice act care implementează Directiva privind Prospectul, iar expresia „Directiva privind Prospectul” înseamnă Directiva 2003/71/CE și include orice act relevant prin care acesta a fost implementată în fiecare Stat Membru Relevant.*